ȘCOALA GIMNAZIALĂ VULTURU ȚINE PASUL CU SCHIMBAREA

**Școala Gimnazială Vulturu, participantă la proiectul ”Gesturi mici pentru practici mari”, desfășurat cu sprijinul Carrefour România și implementat de Asociația InspirAction, a fost desemnată câștigătoare** în cadrul celei de-a IV-a ediții a unei competiții naționale de reciclare, alături de alte 7 unități de învățământ din țară. Premiul constă în dotarea Școlii Gimnaziale Vulturu cu **panouri fotovoltaice, în valoare de aproximativ 15.000 de euro. Montarea panourilor s-a realizat la începutul lunii iunie 2025.**
 În perioada 3 martie – 13 aprilie 2025 elevii au beneficiat de sesiuni educaționale interactive despre reciclare și utilizarea responsabilă a resurselor, coordonate de Asociația InspirAction și susținute de profesori voluntari din cadrul școlii. Acestea au oferit elevilor informații despre cum pot acționa concret, prin gesturi mici, pentru a participa la reducerea impactului negativ asupra mediului. Elementul- cheie al proiectului a fost concursul de reciclare între școli și grădinițe, punctajul final fiind stabilit în funcție de numărul de ambalaje SGR reciclate la automatele Carrefour.

 Pentru Școala Gimnazială Vulturu, la succesul acțiunii au contribui elevii, cadrele didactice, părinții, Primăria și Consiliul Local Vulturu, întreaga comunitate.

Această inițiativă nu doar că sprijină mediul, dar și economisește costurile energetice, redirecționând economiile către proiecte educaționale vitale, precum educația alimentară și sustenabilitatea.

Instalarea de panouri fotovoltaice continuă șirul eforturilor de îmbunătățire a calității spațiilor școlare, după ce ȘCOALA GIMNAZIALĂ VULTURU a beneficiat și de achizițiile realizate în cadrul proiectul finațat prin PNNR : ”Dotarea cu mobilier, materiale didactice și echipamente digitale a Școlii Gimnaziale Vulturu și a patru structuri din subordinea acesteia”, al cărui contract, în valoare de 152893,8 RON , a fost semnat de primarul comunei, Nicușor Păcuraru. Implicarea autorităților locale reprezintă o garanție a interesului manifestat pentru buna colaborare cu instituțiile de învățământ, în vederea asigurării educației de calitate.